google/wiki40b huggingface dataset:
रसायन विज्ञान का इतिहास

आरम्भिक काल

जैसे-जैसे समाज का विकास हुआ, रसायन विज्ञान का विकास भी उसी के साथ हुआ। प्रकृति में पाई जानेवाली अगाध संपत्ति और उसका उपभोग कैसे किया जाए, इस आधार पर इसकी नींव पड़ी। घर, भोजन, वस्त्र, निरोग रहने की आकांक्षा और आगे चलकर विलास की सामग्री तैयार करने की प्रवृत्ति ने इस शास्त्र के व्यावहारिक रूप को प्रश्रय दिया। अथर्वांगिरस ने भारत काष्ठ और शिलाओं के मंथन से अग्नि उत्पन्न की। अग्नि सभ्यता और संस्कृति की केंद्र बनी। ग्रीक निवासियों की कल्पना में प्रोमीथियस पहली बार अग्नि को देवताओं से छीनकर मानव के उपयोग के लिए धरती पर लाया।
मनुष्य ने देखा कि बहुत से पशु प्रकृति में प्राप्त बहुत सी जड़ी-बुटियाँ खाकर अपना रोग दूर कर लेते हैं। मनुष्य ने भी अपने चारों ओर उगनेवाली वनस्पतियों की मीमांसा की और उनसे अपने रोगों का निवारण करने की पद्धति का विकास किया। महर्षि भारद्वाज के नेतृत्व में हिमालय की तजहटी में वनस्पतियों के गुणधर्म जानने के लिए आज से २,५०० वर्ष पूर्व एक महान्‌ सम्मलेन हुआ, जिसका विवरण चरक संहिता में मिलता है। पिप्पली, पुनर्नवा, अपामार्ग आदि वनस्पतियों का उल्लेख अथर्ववेद में है। यजुर्वेद में स्वर्ण, ताम्र, लोह, त्रपु या वंग तथा सीस धातुओं की ओर संकेत है। इन धातुओं के कारण धातुकर्म विद्या का विकास लगभग सभी देशो में हुआ। धीरे-धीरे इस देश में बाहर से यशद और पारद भी आया। पारद भारत में बाहर से आया और माक्षिक तथा अभ्रक इस देश में थे ही, जिससे धीरे-धीरे रसशास्त्र का विकास हुआ। सुश्रुत के समय शल्यकर्म का विकास हुआ और व्रणों के उपचार के निमित्त क्षारों का उपयोग प्रारंभ हुआ। लवणों का उपयोग चरक काल से भी पुराना है। सुश्रुत में कॉस्टिक, या तीक्ष्ण क्षारों, को सुधाशर्करा (चूने के पत्थर) के योग से तैयार करने का उल्लेख है। इससे पुराना उल्लेख अन्यत्र कहीं नहीं मिलता है। मयर तुत्थ (तुतिया), कसीस, लोहकिट्ट, सौवर्चल (शोरा), टंकण (सुहागा), रसक, दरद, शिलासीत, गैरिक और बाद को गंधक, के प्रयेग से रसशास्त्र में एक नए युग को जन्म दिया। नागार्जुन पारद-गंधक-युग का सबसे महान्‌ रसवेत्ता है। रसरत्नाकर और रसार्णव ग्रंथ उसकी परंपरा के मुख्य ग्रंथ हैं। इस समय अनेक प्रकार की मूषाएँ, अनेक प्रकार के पातन यंत्र, स्वेदनी यंत्र, बालुकायंत्र, कोष्ठी यंत्र और पारद के अनेक संस्कारों का उपयोग प्रारंभ हो गया था। धातुओं के भस्म और उनके सत्य प्राप्त करने की अनेक विधियाँ निकाली गई और रोगोपचार में इनका प्रयोग हुआ। समस्त भोज्य सामग्री का भी बात, कफ, पित्त निवारण की दृष्टि से परीक्षण हुआ। आसव, कांजी, अम्ल, अवलेह, आदि ने रसशास्त्र में योग दिया।
भारत में वैशेषिक दर्शन के आचार्य कणाद ने द्रव्य के गुणधर्मों की मीमांसा की। पृथ्वी, जल, अग्नि, वायु और आकाश इन पंचतत्वों ने विचारधारा को इतना प्रभावित किया कि आजतक ये लोकप्रिय हैं। पंचज्ञानेद्रियों के पाँच विषय थे : गंध, रस, रूप, स्पर्श तथा शब्द और इनके क्रमश: सबंध रखनेवाले ये पाँच तत्व "पृथिव्यापस्तेजोवायुराकाश' ("क्षिति, जल, पावक गगन समीरा", तुलसीदास के शब्दों में) थे। कणाद भारतीय परमाणुवाद के जन्मदाता है। द्रव्य परमाणुओं से मिलकर बना है। प्रत्येक द्रव्य के परमाणु भिन्न-भिन्न हैं। ये परमाणु गोल और अविभाज्य हैं। दो परमाणु मिलकर द्वयणुक और फिर इनसे त्रयणुक आदि बनते हैं। पाक, या अग्नि के योग से पविर्तन हाते हैं। रासायनिक पविर्तन किस क्रम में होते हैं, इसकी विस्तृत मीमांसा कणाद दर्शन के परवर्ती आचार्यों ने की।
राज्‍यपाल

जिस प्रकार केन्द्रीय कार्यपालिका का सान्वेधानिक प्रमुख राष्ट्रपति होता है ,उसी प्रकार राज्य स्तर का सान्वेधानिक प्रमुख राज्यपाल होता है |
झींझक, कानपुर देहात

स्थिति

इस नगर में उत्तर मध्य रेलवे लाइन का रेलवे स्टेशन भी है। इस स्टेशन पर कई फ़ास्ट एवं सुपर फ़ास्ट रेल गाड़ियां ठहरती हैं। उत्तर में यह नगर रोड द्वारा रसूलाबाद से और दक्षिण में सिकंदरा से जुड़ा हुआ है। पूर्व में रोड द्वारा रूरा नगर से और पश्चिम में दिवियापुर नगर से जुड़ा हुआ है।

यातायात

इस रेलवे स्टेशन से पूर्व में कानपुर ,पटना ,हावड़ा तथा लखनऊ एवं गोरखपुर जा सकते हैं तथा पश्चिम की ओर आगरा ,नई दिल्ली ,मेरठ ,अमृतसर तथा जम्मू से जुड़ा हुआ है। रोड के द्वारा कानपुर नगर रूरा ,अकबरपुर से होकर जा सकते हैं।
चोखेलाल वर्मा

चोखेलाल वर्मा एक हिन्दी कवि हैं जिन्होंने झलकारी बाई के जीवन पर एक वृहद्काव्य की रचना की है।
ताल

संगीत में समय पर आधारित एक निश्चित ढांचे को ताल कहा जाता है। शास्त्रीय संगीत में ताल का बड़ी अहम भूमिका होती है। संगीत में ताल देने के लिये तबले, मृदंग, ढोल और मँजीरे आदि का व्यवहार किया जाता है। प्राचीन भारतीय संगीत में मृदंग, घटम् इत्यादि का प्रयोग होता है। आधुनिक हिन्दुस्तानी संगीत में तबला सर्वाधिक लोकप्रिय है।
भारतीय शास्त्रीय संगीत में प्रयुक्त कुछ तालें इस प्रकार हैं : दादरा, झपताल, त्रिताल, एकताल। तंत्री वाद्यों की एक शैली ताल के विशेष चलन पर आधारित है। मिश्रबानी में डेढ़ और ढ़ाई अंतराल पर लिए गए मिज़राब के बोल झप-ताल, आड़ा चार ताल और झूमरा का प्रयोग करते हैं।
संगीत के संस्कृत ग्रंथों में ताल दो प्रकार के माने गए हैं—मार्ग और देशी। भरत मुनि के मत से मार्ग ६० हैं— चंचत्पुट, चाचपुट, षट्पितापुत्रक, उदघट्टक, संनिपात, कंकण, कोकिलारव, राजकोलाहल, रंगविद्याधर, शचीप्रिय, पार्वतीलोचन, राजचूड़ामणि, जयश्री, वादकाकुल, कदर्प, नलकूबर, दर्पण, रतिलीन, मोक्षपति, श्रीरंग, सिंहविक्रम, दीपक, मल्लिकामोद, गजलील, चर्चरी, कुहक्क, विजयानंद, वीरविक्रम, टैंगिक, रंगाभरण, श्रीकीर्ति, वनमाली, चतुर्मुख, सिंहनंदन, नंदीश, चंद्रबिंब, द्वितीयक, जयमंगल, गंधर्व, मकरंद, त्रिभंगी, रतिताल, बसंत, जगझंप, गारुड़ि, कविशेखर, घोष, हरवल्लभ, भैरव, गतप्रत्यागत, मल्लताली, भैरव- मस्तक, सरस्वतीकंठाभरण, क्रीड़ा, निःसारु, मुक्तावली, रंग- राज, भरतानंद, आदितालक, संपर्केष्टक। इसी प्रकार १२० देशी ताल गिनाए गए हैं। इन तालों के नामों में भिन्न भिन्न ग्रंथों में विभिन्नता देखी जाती हैं।
ताल में परिवर्तन / ताल माला : - ताल में परिवर्तन / ताल माला एक राग में हर पंक्ति में ताल परिवर्तन / वृद्धि करते हुये राग को गाया जाता है विषम से है तो विषम से तथा सम से है तो सम से। जैसे 10 मात्रा से राग के विभिन्न भाषा अर्थात शुरू, अगली पंक्ति 12 मात्रा , अन्य पंक्तियां भी बढ़ते क्रम से गायी जाती है। ताल माला आरोही आदेश में बढ़ती हैं। दोहरीकरण / ताल माला में राग का तीन गुना आरोही आदेश में वृद्धि की जाती है। जब एक गायक ताल माला में गायी जाने वाली राग की दोगुन करता है तो आरोही आदेशों (उदाहरणार्थ 18,20,22,24 ....) बढ़ते क्रम से ताल माला को गाया जाता है, ताल का बदलाव और अजीब के लिए इसी तरह की संख्या में वृद्धि की जाती है। इसका उल्लेख गुरमत ज्ञान समूह, राग रतन , ताल अंक , संगीत शास्त्र में भी दर्शाया गया है।
मोजाम्बिक जलसन्धि

यह विश्व की एक प्रमुख जलसन्धि हैं |
राकेश ओमप्रकाश मेहरा

पूर्व जीवन

उनका जन्म नई दिल्ली में एक पंजाबी परिवार में हुआ। उनके पिता नई दिल्ली में क्लैरिज होटल में काम करते हैं। वो नई दिल्ली में आयोजित 1982 के एशियाई खेलों में एक तैराक के रूप में चयन शिविर का एक हिस्सा थे लेकिन अन्तिम दौर में उनका चयन नहीं हो पाया।

व्यक्तिगत जीवन

मेहरा के एक पुत्री एवं एक पुत्र है।
ओपरा विनफ़्रे

ओपरा विनफ़्रे के जिंदगी बदल देने वाले अनमोल विचार

अगर आपको अपने जीवन के लक्ष्य प्राप्त करने है तो आपको  अपनी आत्मा से शुरुआत करनी होगी। 
हममें से हर कोई जो सफल होता है. उसकी वजह होती है की उसे कोई रास्ता दिखाने वाला होता है। 
कोई एक ऐसी चीज करिए जो आपको लगता है की आप नहीं कर सकते . उसमे असफल होइए . फिर से प्रयास करिए . केवल वही लोग नहीं गिरते है जो कभी चुनौती पूर्ण काम नहीं करते है. ये आपका पल है इसे अपनाइए। 
आपको पता होता है की आप सफलता की मार्ग पर चल रहे है जब बिना पैसे मिले भी आप अपना काम करे। 
सांस लो. छोड़ो और खुद को याद दिलाओ की सिर्फ यही वो क्षण है जो निश्चित रूप में तुम्हारा है। 
मैं इतना जानती हूँ की यदि आप वो करे जो आप चाहते है , और वो काम आप पूर्ण करे तो बाकी चीजे अपने आप आ जाएगी। 
भौतिक सफलता ये करती है की ये आपको ऐसी क्षमता देती है की आप अपना ध्यान उन चीजों पर केंद्रित कर पाए जो वास्तव में मायने रखती है. और इसका मतलब होता है की आप अपनी ही नहीं दूसरों की जिंदगी में भी अंतर ला पाए। 
असल ईमानदारी , ये जानते हुए सही चीज करने में है की कोई और ये नहीं जान पाए की आपने ये किया है या नहीं। 
आप जितना अधिक अपने जीवन की प्रशंशा करेंगे और उसका जश्न मनाएंगे, उतना ही आपके जीवन में जश्न मनाने का होगा।
अशोक चक्र (पदक)

पदक

अशोक चक्र पदक गोलाकार, दोनों तरफ रिमों के साथ 1.38 इंच का व्यास और स्वर्ण-कलई का होता है। इसके अग्रभाग पर तथा केन्द्र में अशोक चक्र की प्रतिकृति उत्कीर्ण होती है जिसके चारों ओर कमल-माला है। इसके पश्चभाग पर हिन्दी और अंग्रेजी दोनों में “अशोक चक्र” शब्द उत्कीर्ण होते हैं। "

फीता

अशोक चक्र का फीता नारंगी खड़ी लाइन द्वारा दो बराबर भागों में विभाजित हरे रंग का होता है।

बार

यदि कोई चक्र प्राप्तकर्ता ऐसी वीरता का कार्य पुनः करता है जो उसे चक्र प्राप्त करने के लिए पुनः पात्र बनाता है तो फीते को जोड़े जाने के लिए ऐसे और वीरता के कार्य की पहचान बार द्वारा की जाती है जिसके द्वारा चक्र संलग्न हो जाता है और प्रत्येक ऐसे तदनन्तर वीरतापूर्ण कार्य के लिए एक अतिरिक्त बार शामिल किया जाता है। ऐसे प्रत्येक बार के लिए लघुचित्र में चक्र की एक प्रतिकृति, इसे अकेले पहनते समय फीते के साथ शामिल की जाती है।

अशोक चक्र पदक का इतिहास

अशोक चक्र पदक सम्मान सेना के जवान, आम नागरिक को जीवित या मरणोपरांत दिया जाता है। १९४७ में स्वतंत्रता के बाद से अब तक ९० लोगों को अशोक चक्र सम्‍मान दिए गए हैं। इस सम्मान की स्‍थापना ४ जनवरी १९५२ को हुई थी । प्रारम्भ में  इसका नाम ‘अशोक चक्र, वर्ग-1’ था। सन् १९६७  में इस सम्मान से वर्ग की अनिवार्यता को  हटा दिया गया और इसके समकक्ष तीन सम्मान घोषित किए गए। इनका नामकरण क्रमश ‘अशोक चक्र’, ‘कीर्ति चक्र’ और ‘शौर्य चक्र’ किया गया। १ फरवरी १९९९ से केंद्र सरकार ने अशोक चक्र के लिए १४०० रुपए का मासिक भत्‍ता निर्धारित किया है।
महाभारत भाग १४

स्रोत

सुखसागर के सौजन्य से
दश्त-ए-मारगो

दश्त-ए-मारगो (फ़ारसी: دشت مارگو) दक्षिण-पश्चिमी अफ़्ग़ानिस्तान के हेलमंद और नीमरूज़ प्रान्तों में स्थित एक रेगिस्तान है। इस मरुस्थल का कुल क्षेत्रफल १,५०,००० वर्ग किमी है और इसकी ऊंचाई ५०० से ७०० मीटर के बीच है।

नाम का अर्थ

दरी फ़ारसी में 'दश्त' का अर्थ 'रेगिस्तान' और 'मारगो' का अर्थ 'मृत्यु' होता है। दश्त-ए-मारगो का मतलब 'मौत का रेगिस्तान' है।
क्लाइंट (कंप्यूटिंग)

क्लाइंट किसी कम्प्यूटर या कम्प्यूटर प्रोग्राम को कहते हैं, जो किसी और कम्प्यूटर (सर्वर) द्वारा प्रदत्त सेवाओ का उपभोग करता है।
क्लाइंट सामान्यतः किसी साझा (सार्वजनिक) नेटवर्क के सन्साधनों का उपभोग करता है और उसे सर्वर द्वारा स्वयं को प्रामाणिकृत (Authenticate) कराना पड़ता है। एक सर्वर कई अलग अलग क्लायन्टों को सेवा दे सकता है और एक क्लायन्ट कई अलग अलग सर्वरों की सेवा ले सकता है। क्लायन्ट और सर्वर निजि (Private) नेटवर्को में भी हो सकते हैं।

प्रकार

क्लाइंट की प्रकृति एवमं कार्य के आधार पर इन्हें तीन भागो में विभक्त किया जा सकता है--
1. फैट क्लाइंट (fat client)- इसके माध्यम से विभिन्न प्रकार के आँकड़ो को सरलता से प्राप्त किया जा सकता है। इसकी निर्भरता सर्वर पर आंशिक रूप से होती है। इसका प्रमुख उदहारण पर्सनल कंप्यूटर होता है, जिसमे विभिन्न प्रकार के आँकड़े भरे होते हैं।
2.थिन क्लाइंट (thin client)- इसके द्वारा उस कंप्यूटर के श्रोतों का उपयोग किया जाता है जोकि पोषक या मुख्य श्रोत के रूप में कार्य करता है। जैसे विभिन्न प्रकार के आँकड़े ऑफिस वेब apps के माध्यम से प्राप्त किए जा सकते हैं।
3.हाइब्रिड क्लाइंट (hybrid client)- यह फैट और थिन क्लाइंट का संयुक्त रूप माना जाता है। फैट क्लाइंट के रूप में यह स्थानीय रूप से आँकड़ो के संग्रहण का कार्य करता है परंतु इस प्रक्रिया में इसको सर्वर के ऊपर निर्भरता प्रदर्शित करनी पड़ती है। दूसरे शब्दों में फैट क्लाइंट की तरह यह मल्टीमीडिया का समर्थन करता है तथा थीं क्लाइंट की तरह प्रबंधकीय क्षमता एवम् लोचशीलता का प्रदर्शन करता है।
केदारनाथ साहनी

केदारनाथ साहनी (24 अक्टूबर 1926 – 3 अक्टूबर 2012) राष्ट्रीय स्वयंसेवक संघ के प्रचारक एवं भारत के एक राजनेता थे। वे सिक्किम (2001–02) तथा गोवा (2002–04) के राज्यपाल रहे। 
उनका जन्म रावलपिण्डी में हुआ था और भारत के विभाजन के पश्चात उनका परिवार दिल्ली आकर बस गया। उन्होने पाकिस्तान से आये शरणार्थियों के पुनर्वास के लिए बहुत प्रयत्न किए। वे दिल्ली में जनसंघ के बड़े नेताओं में से हे।
अर्थ अवर

अर्थ अवर एक वैश्विक आन्दोलन है। इस आन्दोलन के अंतर्गत विश्वभर के ऊर्जा मामलों पर चिंतित व्यक्ति हर वर्ष 28/ मार्च को स्थानीय समय के अनुसार शाम साढ़े आठ से साढ़े नौ बजे तक घर, मोहल्ले, दफ़तरों और अन्य स्थानों पर विद्युत का प्रयोग बन्द करके केवल मोमबत्ती का प्रयोग करते हैं। इन प्रयासों का लक्ष्य ऊर्जा के प्रति जनता में जागरुकता लाना और विशेष रूप से बिजली को प्रयोग सोच समझकर करना है। अर्थ अवर की परम्परा 2007 से प्रारंभ हुई।
विश्वनाथ प्रसाद मिश्र

आचार्य विश्वनाथ प्रसाद मिश्र का जन्म काशी के ब्रह्मनाल मुहल्ले में हुआ था। हिन्दी साहित्याकाश में आचार्य मिश्र बहुअधीत अन्वेषक, मार्मिक टीकाकार एवं सुयोग्य पाठ-सम्पादक के रूप में प्रतिष्ठित हैं। उनकी प्रमुख रचनाएं इस प्रकार हैं-
१-सागर साह
३-हिन्दी का सामयिक साहित्य
४-बिहारी की वाग्विभूति
५-नीला कण्ठ उजले बोल
६-काव्यांग कौमुदी
       
आचार्य मिश्र के कर्तृत्व का सर्वोच्च शिखर पाठ-सम्पादन के क्षेत्र में है। उन्होंने रीतिकालीन आकर ग्रन्थों के पाठ का निर्धारण करने के साथ-साथ रामचरित मानस के सुप्रसिद्ध 'काशिराज संस्करण' का पाठ-सम्पादन किया। हिन्दी विभाग, काशी हिन्दू विश्वविद्यालय उनके अवदान पर 'आचार्य विश्वनाथ प्रसाद मिश्र के प्रदेय का अनुशीलन : पाठ-सम्पादन का विशेष सन्दर्भ विषयक शोध-कार्य करा रहा है।
मिश्रजी ने काशी हिन्दू विश्वविद्यालय के हिन्दी विभाग तथा काशी नागरी प्रचारिणी सभा जैसी संस्थाओं से आजीवन संबद्ध रहकर हिन्दी की जो सेवा की उससे हिन्दी-जगत् सदैव लभान्वित होता रहेगा।
-आशुतोष कुमार
कूमीस

कूमीस (किरगिज़: кымыз, अंग्रेज़ी: kumis) घोड़ी के दूध को किण्वित (फ़रमॅन्ट​) करके बनाए जाने वाले मध्य एशिया के स्तेपी क्षेत्र के एक पारम्परिक पेय को कहते हैं। किण्वन की वजह से घोड़ी के दूध में प्राकृतिक रूप से मौजूद लैक्टोस चीनी की कुछ मात्रा शराब में बदल जाती है और इस प्रक्रिया में कुछ कार्बन डाई-ऑक्साइड बनने से दूध में गैस के बुदबुदे भी बन जाते हैं। कूमीस को मंगोलिया में ऐरग (айраг, airag) कहा जाता है। अन्य शराबों की तुलना में कूमीस कम नशीली होती है और इसमें केवल २% शराब होती है। कूमीस तुर्की-मोंगोल लोगों की संस्कृति में एक अहम पेय है और स्तेपी में यह दूध को ख़राब होने से बचाने के एक महत्वपूर्ण तरीका हुआ करता था।
सुखदेव(राजा)

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृंजय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमंजस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शंखन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजंघ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
महोदया

महोदया शब्द हिन्दी में महिलाओँ के लिए सम्मानजनक शब्द है।
हिम कमल

चीन के सिन्चांग वेवूर स्वायत्त प्रदेश में खड़ी थ्येनशान पर्वत माले में समुद्र सतह से तीन हजार मीटर ऊंची सीधी खड़ी चट्टानों पर एक विशेष किस्म की वनस्पति उगती है, जो हिम कमल के नाम से चीन भर में मशहूर है। हिम कमल का फूल एक प्रकार की दुर्लभ मूल्यवान जड़ी बूटी है, जिस का चीनी परम्परागत औषधि में खूब प्रयोग किया जाता है। विशेष रूप से ट्यूमर के उपचार में, लेकिन इधर के सालों में हिम कमल की चोरी की घटनाएं बहुत हुआ करती है, इस से थ्येन शान पहाड़ी क्षेत्र में उस की मात्रा में तेजी से गिरावट आयी। वर्ष 2004 से हिम कमल संरक्षण के लिए व्यापक जनता की चेतना उन्नत करने के लिए प्रयत्न शुरू किए गए जिसके फलस्वरूप पहले हिम कमल को चोरी से खोदने वाले पहाड़ी किसान और चरवाहे भी अब हिम कमल के संरक्षक बन गए हैं।
यूरेशियाई प्लेट

यूरेशियाई प्लेट एक भौगोलिक प्लेट है जिसपर यूरेशिया (जिसमें यूरोप और एशिया के महाद्वीप आते हैं) का ज़्यादातर भूभाग और उसके इर्द-गिर्द के समुद्र का कुछ क्षेत्र स्थित है। इसके पश्चिम में उत्तर अमेरिकी प्लेट, दक्षिण-पश्चिम में अफ़्रीकी प्लेट, दक्षिण में अरबी प्लेट और हिन्द-ऑस्ट्रेलियाई प्लेट और पूर्व में फिर उत्तर अमेरिकी प्लेट है।
इंडियन कार्प्स आफ इंजिनयर्स

इंडियन कार्प्स ऑफ इंजिनयर्स भारतीय सेना का एक सैन्य-दल है।
जैक्सन हैरिस

प्रारंभिक जीवन

हैरिस में पैदा हुआ था, न्यूयॉर्क, न्यूयॉर्क, संयुक्त राज्य अमेरिका, और भाग लिया रिवेर्डले देश में स्कूल. वह शुरू किया हस्ताक्षर करने के एक बच्चे के रूप में और प्रदर्शन में कई स्कूल निभाता है।

z

हैरिस दर्ज की गई एक कवर संस्करण के जे-Z और एलिसिया कीज़'s hit "साम्राज्य मन की स्थिति". एक वीडियो के लिए जोड़ा गया यूट्यूब पर मार्च 24, 2010 और प्राप्त हुआ है 200,000 से अधिक विचारों के साथ। हैरिस तो दर्ज की गई अपनी पहली फिल्म ईपी "लंबी कहानी को कम". के लिए वीडियो "लंबी कहानी संक्षेप में" यूट्यूब पर अपलोड किया गया था और सितारों यहूदा Friedlander.
मधेसी

नेपाल के दक्षिणी भाग के मैदानी क्षेत्र को मधेश कहते हैं और यहाँ निवास करने वाले नेपाली लोगों को मधेशी कहते हैं। इस क्षेत्र को 'तराई' भी कहते हैं और तराई में वास करने वाले इन नेपाली लोगों को तराईबासी भी कहते हैं। मधेश शब्द 'मध्यदेश' का अपभ्रंश है।
मैथिली, थारु, अवधी, भोजपुरी और अन्य भाषाएँ (जो भारत के उत्तर प्रदेश और बिहार में भी बोली जाती है) बोलने वाले लोग जो बिहार और उत्तर प्रदेश के लोगों जैसे दिखते हैं और जिनकी संस्कृति और रीति-रिवाज बिहार और उत्तर प्रदेश के लोगो से काफी मिलती है लेकिन जो नेपाली हैं, वो लोग मधेशी कहलाते हैं। मधेशी मुल के नेपाली और भारत के बिहारी या उत्तर प्रदेश के उत्तरी हिस्से में रहने वाले लोगों के रहन-सहन और संस्कृति में कुछ भी असमानता नहीं है, अन्तर केवल यह है कि मधेशी नेपाली नागरिक है और नेपाल में रहते हैं।
किशनपोल विधानसभा क्षेत्र (राजस्थान)

किशनपोल विधानसभा क्षेत्र राजस्थान का एक विधानसभा क्षेत्र है।
गुप्तकाशी

पौराणिक कथा

इस स्थान के पौराणिक सन्दर्भ भी हैं, जो इसके नाम के बारे में बताते हैं। इस जगह का नाम गुप्तकाशी इसलिए पड़ा कि पांडवों को देखकर भगवान शिव वहीं छुप गए थे।
गुप्तकाशी से भगवान शिव की तलाश करते हुए पांडव गौरीकुंड तक जाते हैं। लेकिन इसी जगह एक बड़ी विचित्र बात होती है। पांडवों में से नकुल और सहदेव को दूर एक सांड दिखाई देता है। भीम अपनी गदा से उस सांड को मारने दौड़ते हैं। लेकिन वह सांड उनकी पकड़ में नहीं आता है। भीम उसके पीछे दौड़ते हैं और एक जगह सांड बर्फ में अपने सिर को घुसा देता है। भीम पूंछ पकड़कर खींचते हैं। लेकिन सांड अपने सिर का विस्तार करता है। सिर का विस्तार इतना बड़ा होता है कि वह नेपाल के पशुपति नाथ तक पहुंचता है। पुराण के अनुसार पशुपतिनाथ भी बारह ज्योतिर्लिंगों में से एक है। देखते ही देखते वह सांड एक ज्योतिर्लिंग में बदल जाता है। फिर उससे भगवान शिव प्रकट होते हैं। भगवान शिव का साक्षात दर्शन करने के बाद पांडव अपने पापों से मुक्त होते हैं।
सारस सलिल

सारस सलिल एक हिन्दी पत्रिका है।
गायरी

गायरी या गाडरी भारतीय राज्य राजस्थान के मेवाड़ क्षेत्र का एक जाति-समूह है, इन्हें पशुपालक जातियों की श्रेणी में रखा जाता था। वर्तमान में यह गडरिया जाती की एक वृहद खाँप में से एक है।राजस्थान सरकार ने एक अधिसूचना द्वारा गुर्जर एवं चार अन्य तीन जातियों के साथ इस जाति को अन्य पिछडा वर्ग (ओबीसी) में शामिल किया है, जबकि पहले यह जातियां विशेष पिछडा वर्ग (एबीसी) में शामिल थीं।
रिजोरिन

रिजोरिन सीएसआईआर तथा मुक्त स्रोत औषधि अनुसंधान पहल परियोजना के समन्वित प्रयासों से निर्मित एक क्षयरोग रोधी दवा है। इसका निर्माण पूर्व में प्रयुक्त औषधि रिफैम्पैसिन के मूल लवण में काली मिर्च (पिपेरिन) का सत्त्व मिलाकर किया गया है। यह पूर्ववर्ती औषधि से अधिक दक्ष, सस्ती तथा अल्पावधि में क्षयरोग से निजात दिलाने में उपयोगी है। इसका रोगी की प्रतिरोधक क्षमता पर विपरीत प्रभाव कम से कम पड़ता है तथा स्वास्थ्य लाभ की प्रक्रिया तीव्र रहती है।
श्रीलक्ष्मी सुरेश

प्रारंभिक जीवन

उनके पिता सुरेश मेनन (वकील, कालीकट बार काउंसिल) और माता विजु सुरेश के अनुसार उन्होंने ३ वर्ष की आयु में ही कंप्यूटर काम में लेना आरम्भ कर दिया था और ८ वर्ष की आयु में पहली वेबसाइट बनायी। श्रीलक्ष्मी सुरेश अपने उच्च माध्यमिक विद्यालय की प्रस्तुतियों में भाग लेती थीं और उन्होंने विद्यालय का जालस्थल निर्मित किया जिसे १५ जनवरी २००७ को केरल सरकार में वन मंत्री बिनॉय विश्वम ने उद्धघाटित किया। उनके द्वारा चालु की गयी ईडिजाइन २००९ में लॉन्च हुई।

पुरस्कार

श्रीलक्ष्मी सुरेश को २००८ में असाधारण उपलब्धि के लिए भारत के गणतंत्र दिवस पर महिला एवं बाल कल्याण मंत्रालय ने राष्ट्रीय बाल पुरस्कार से पुरस्कृत किया। उन्हें ५ जनवरी २००९ को विज्ञान भवन, नई दिल्ली में एक समारोह में सोनिया गांधी ने यह सम्मान दिया। उन्हें अपने कार्य से अलग पहचान बनायी। उन्हें उनके पुरस्कार के लिए विभिन्न प्राकशनों कंपनियों, टिनीलोगो और ईडिजाइन में वर्णित किया गया। उनकी विभिन्न वेबसाइटों को जारी करना नियमित मीडिया में बना रहा।
हम्पी

स्थिति

हम्पी आंध्र प्रदेश राज्य की सीमा के पास मध्य कर्नाटक के पूर्वी हिस्से में तुंगभद्रा नदी के तट पर स्थित है। यह बैंगलोर से ३७६ किलोमीटर (२३४ मील), हैदराबाद से ३८५ किलोमीटर (२३९ मील) और बेलगाम से २६६ किलोमीटर (१६५ मील) दूर स्थित है। यहाँ का निकटतम रेलवे स्टेशन होसापेट (होस्पेट) में है, जो लगभग १३ किलोमीटर (८.१ मील) दूर है। सर्दियों के दौरान, बसें और रेलें हम्पी को गोवा, सिकंदराबाद और बैंगलोर से जोड़ती हैं। यह बादामी और ऐहोल पुरातात्विक स्थलों से १४० किलोमीटर (८७ मील) दूर दक्षिण-पूर्व में है।
गोपाल सिंह चौहान

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
श्रुति कुरियन-कानेटकर

श्रुति कुरियन (जन्म 28 जुलाई 1983) हैदराबाद, भारत की एक बैडमिंटन खिलाड़ी है। 

उन्होंने साथी ज्वाला गुट्टा के साथ 2002-2008 के बीच राष्ट्रीय महिला-युगल चैंपियनशिप जीती थी। 2008 में, श्रुति ने के॰एल॰आर॰सी॰ बुल्गारिया ओपन ग्रैंड प्रिक्स में महिलाओं का युगल खिताब जीता था।

उनकी महाराष्ट्र के राष्ट्रीय बैडमिंटन चैंपियन निखिल कानेटकर से शादी हुई थी, लेकिन दोनों का अब तलाक हो चुका है।
दोमोदेदोव हवाई अड्डा

यह एक प्रमुख हवाई अड्डा हैं |
सरल अंग्रेज़ी

सरल अंग्रेज़ी (en:Simple English) अंग्रेज़ी भाषा का सरलीकृत रूप है। ये भी रोमन लिपि में लिखी जाती है लेकिन इसमें कठिन शब्द नहीं होते -- वोलचाल के शब्द ज़्यादा होते हैं। ये ख़ास तौर पर बच्चों और आधे-पढ़े-लिखे लोगों के लिये बनायी गयी है। इसकी स्पेलिंग अंग्रेज़ी की सामान्य स्पेलिंग ही होती है।
मूलाधार चक्र

मूलाधार चक्र  तंत्र और योग साधना की चक्र संकल्पना का पहला चक्र है। यह अनुत्रिक के आधार में स्थित है। इसे पशु और मानव चेतना के बीच सीमा निर्धारित करने वाला माना जाता है। इसका संबंध अचेतन मन से है, जिसमें पिछले जीवनों के कर्म और अनुभव संचित रहते हैं। कर्म सिद्धान्त के अनुसार यह चक्र प्राणी के भावी प्रारब्ध निर्धारित करता है।
माफ़िया

माफिया (Mafia) इटली के सिसिली के अपराधी तत्व थे। इन्हें 'कोसा नोस्त्रा' (Cosa Nostra) भी कहा जाता है। ऐसा माना जाता है कि उन्नीसवीं शताब्दी के उत्तरार्ध में में ये सिसिली में ये खूब फल-फूल रहे थे। वस्तुत: यह अपराधी समूहों का शिथिल संघ होता है जिनमें समान सांगठनिक ढांचा एवं समान 'आचार संहिता' होती dudhहै। प्रत्येक समूह को 'परिवार', 'क्लान' या 'कोस्का' के नाम से जाना जाता है और किसी एक क्षेत्र (जैसे एक कस्बा, शहर का कोई भाग, या गाँव) में एक 'परिवार' की संप्रभुता रहती है जहाँ ये स्वच्छन्द होकर अपनी गतिविधियाँ चलाते हैं।